./data/phi0914/phi00140/phi0914.phi00140.perseus-lat1.xml
Titus Livius (Livy)
convertit inde agmen retro, unde venerat, ad Alcen, atque eam urbem obpugnare       institit   oppidani primum inpetum hostium       sustinuerunt; deinde, cum iam non armis modo sed etiam operibus obpugnarentur,       diffisi praesidio urbis in arcem universi concesserunt;  postremo et inde praemissis oratoribus in dicionem se       suaque omnia Romanis permiserunt  magna inde praeda facta est  multi captivi       nobiles in potestatem venerunt, inter quos et Thurri filii duo et filia             regulus hic earum gentium erat, longe       potentissimus omnium Hispanorum  audita suorum clade missis, qui fidem venienti       in castra ad Gracchum peterent, venit   et primum quaesivit ab eo, sibine       liceret ac suis vivere  cum praetor  victurum respondisset, quaesivit iterum, si cum Romanis militare       liceret   id quoque Graccho permittente       ”sequar“ inquit ” vos adversus veteres socios meos, quoniam illos ad me        suspicere “ secutus est inde Romanos fortique ac fideli opera multis locis rem       Romanam adiuvit   Ergavica inde, nobilis et potens civitas,       aliorum circa populorum cladibus territa, portas aperuit Romanis